Era-Iliada_web	E heric a Clite, illustre hilh de Pisenor e companh deth famós Polidamant Pantoida, que damb es retnes enes mans menaue as shivaus entà on es falanges èren en molons confonudes, pr’amor de guanhar era simpatia de Hectòr e des teucri; mès lèu l’arribèc un malastre, qu’arrés, per mès qu’ac volesse, lo podec desliurar: era acèrba flècha se li clauec en còth, peth darrèr; eth guerrèr queiguec deth car, e es shivaus arreculèren arrossegant damb sarabat eth car uet.